เปิดแล้ว รถไฟขบวนพิเศษ มุ่งลงใต้  รับ-ส่งพัสดุ ตลอดเส้นทาง
วันแรกที่การรถไฟเปิดให้บริการ ขบวนพิเศษ รับ-ส่ง พัสดุ ตลอดเส้นทางสายใต้  กรุงเทพ-สุไหงโกลก-กรุงเทพ จากกรุงเทพ ไปภาคใต้และจากภาคใต้ เข้ากรุงเทพ  เริ่ม 28 สิงหาคมเป็นต้นไป โดยในเดือนสิงหาคม 2564 จะให้บริการเดินรถวันเว้นวัน รอออกต้นทางเฉพาะวันเลขคู่  ส่วนในเดือนกันยายน 2564 จะเดินรถวันเว้นวัน รถออก  ต้นทางเฉพาะวันเลขคี่ขณะที่ บรรยากาศโดยทั่วไป ที่สถานีรถไฟยะลา  พบว่ามีประชาชนมาใช้บริการโดยสารรถท้องถิ่นอย่างต่อเนื่อง จากจุดเริ่มต้นที่สถานีรถไฟยะลา รวมทั้งมีการใช้บริการส่งสินค้าไปกับทางรถไฟ เพื่อไปยังจุดหมายปลายทางที่ต่างๆเจ้าหน้าที่รถไฟบอกว่า วันนี้เป็นวันแรกที่การรถไฟจะเดินรถเฉพาะรับ-ส่ง พัสดุ  จาก กทม. มายังพื้นที่ 3 จังหวัดชายแดนภาคใต้ หลังจากที่หยุดให้บริการไปนาน ด้วยสถานการณ์โควิด-19  แต่เป็นรถขบวนพิเศษเฉพาะสินค้าเท่านั้น โดยจะผ่านมาลงของที่สถานีรถไฟยะลาและต่อไปยังสถานีสุไหงโกลก ตอนนี้ประชาชนก็สามารถใช้บริการรับ-ส่งสินค้า ผลไม้ต่างๆ ได้แล้ว ส่วนอัตราหีบห่อ ก็ใช้ค่าบริการคงเดิม จะช่วยให้ประชาชนได้รับการบริการที่สะดวกรวดเร็ว ประหยัดเวลาและค่าใช้จ่ายในการรับ-ส่ง